Anton Lundell

Anton Olof Lundell (sündinud 3. oktoobril 2001 Espoos) on Soome jäähokimängija, kes mängib NHL-i klubis Florida Panthers. Lundell on keskründaja. Lundelli on peetud oma vanuserühma üheks lootustandvamaks mängijaks.

 Klubikarjäär 
 Algusaastad 
4-aastaselt hokiga alustanud Lundelli on Espoon Palloseura kasvandik. Hiljem siirdus ta juuniorina HIFK-sse, kus Lundell võitis aastatel 2016 ja 2017 Soome C-juunioride meistrivõistlused. Viimasel hooajal oli ta oma meeskonna kapten. Hooaja 2017–2018 alguses sai Lundell vigastada, kuid ta kinnitas siiski oma koha HIFK A-noorte arvestuses, kus Lundell võitis hooaja lõpus meistrivõistluste pronksi. Ta mängis osa oma hooajast ka klubi B-noortega, kus Lundell võitis Soome meistrivõistlused. 

2018. aasta mais sõlmis Lundell HIFK-ga kolmeaastase Soome liiga lepingu. Hooajal 2018–2019 tegi ta meeste põhisarja debüüdi Meistrite liiga kolmandas mängus 6. septembril 2018. aastal Itaalia klubi HC Bolzano vastu. Kõigest 16-aastane Lundell pääses HIFK keskmängijaks Teemu Engbergi ja Micke-Max Åsteni kõrval. Ta sai matšis osaleda 10,41 minutit. Tavahooaja debüüdi tegi Lundell põhihooaja kuuendas voorus 28. septembril 2018. aastal võõrsil Pelicansi vastu. Lennart Petrelli ja Juho Keräneniga oli ta HIFK kolmandaks keskmängijaks. Lundell sai kohtumises osaleda 13,12 minutit. Lundell sai mängus ühe kaheminutilise karistuse ja andis ühele väravale väravasöödu. Lundell lõi oma liigakarjääri avavärava oma neljandas kohtumises 4. oktoobril 2018 Mikkeli Jukurite vastu. Matšiga tähistati samal päeval 70-aastaseks saanud HIFK legendi Heikki Riihirantat. Kokku sai Lundell põhihooajal 38 kohtumisega kirja 19 punkti (9 väravat, 10 väravasöötu), millega ta jagas uustulnukate punktiarvestuses viiendat kohta Mikko Kokkoneniga. 

Hooajal 2019–2020 sai Lundell Soome meistriliigas 44 põhihooaja kohtumises 10 + 18 = 28 punkti. Ta jagas HIFK-s selle tulemusega esikohta Teemu Turuneni ja Johan Motiniga. 2019. aasta novembris jäeti Lundell käevigastuse tõttu kõrvale. Ta naasis mängima 2020. aasta jaanuaris. Hooajal 2020–21 oli Lundell 26 väravaga HIFK suurim väravakütt."HIFK Helsinki 2020-21 roster and statistics". hockeydb.com. Vaadatud 20.10.2021

 Põhja-Ameerikas 
Florida Panthers valis Lundelli 2020. aasta NHL-i drafti esimeses voorus 12. mängijana. Ta oli selle aasta draftis esimesena valitud Soome mängija. 2021. aasta juunis sõlmis ta Panthersiga kolmeaastase lepingu."Florida Panthers Agree to Terms with Forward Anton Lundell". nhl.com. 7.6.2021. Vaadatud 20.10.2021 NHL-is debüteeris ta 14. oktoobril 2021 hooaja avamängus Pittsburgh Penguinsi vastu.Anton Lundell 2021-22 Game Log. hockey-reference.com. Vaadatud 20.10.2021 Esimese värava lõi ta NHL-is sama aasta 19. oktoobril oma kolmandas liigamängus valitseva Stanley karika võitja Tampa Bay Lightningi vastu."5 TAKEAWAYS: Knight, Lundell Shine Bright as Panthers Defeat Lightning". nhl.com. 20.10.2021. Vaadatud 20.10.2021 Debüüthooajal lõi Lundell NHL-is 18 väravat ja andis 26 väravasöötu.

 Koondisekarjäär 
2019. aastal tuli Lundell Soome kuni 20-aastaste koondisega juunioride maailmameistriks. 2021. aasta juunioride maailmameistrivõistlustel oli ta Soome resultatiivseim mängija (6+4), kuid sel aastal lepiti pronksmedaliga. 2021. aasta maailmameistrivõistlustel võitis ta Soome jäähokikoondise koosseisus hõbemedali. 2021. aasta maailmameistrivõistlustel oli ta Soome koondise resultatiivseim mängija (4+3).

 Viited 

Välislingid
Anton Lundell hockeyDB.com veebilehel
Anton Lundell eurohockey.com veebilehel
Anton Lundell eliteprospects.com veebilehel

Kategooria:Soome jäähokimängijad
Kategooria:HIFK jäähokimängijad
Kategooria:Florida Panthersi mängijad
Kategooria:Sündinud 2001